研究者指出，深度神經網絡喺「多層」呢一點上的確似生物神經網絡，但廿世紀尾嘅深度網絡往往係靠反向傳播算法（back propagation）嚟更新個網絡啲權重嘅，而呢點同生物神經網絡並唔似－神經科學研究指，如果生物神經細胞真係靠反向傳播算法噉嘅做法嚟學習嘅話，生物神經細胞傳咗個訊號之後，理應會收到反向傳返嚟嘅訊號話俾佢哋知要點改變啲突觸（synapse）但呢點唔符合現實。